《屡访开元陈高士不值》
元代·任士林

我亦乾坤一腐儒，杖藜时访白云居。故人不入江海梦，道士空惊世俗书。

箫史凤归云缥缈，刘郎桃在雨扶疏。当年亲见东风事，杨柳丝丝二月馀。

作者简介：（1253—1309）元庆元鄞县人，字叔实，号松乡。幼颖秀，六岁能属文，诸子百家，无不周览。后讲道会稽，授徒钱塘。武宗至大初，荐授湖州安定书院山长。为文沉厚正大，一以理为主。有《松乡集》。